Diari Oficial de la Generalitat Valenciana


Sumari del DOGV 9219, del 19-11-2021 (2021/11167)

RESOLUCIÓ de 8 de novembre de 2021, de la Direcció General de Desenvolupament Rural, per la qual es concedeixen les ajudes regulades en l'Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana i foment dels canals adequats per a garantir la disponibilitat de productes ecològics de proximitat, convocatòria 2021. Annex II. Promoció de productes agroalimentaris de proximitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11387


Data del document
:   08-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 8 de novembre de 2021, de la Direcció General de Desenvolupament Rural, per la qual es concedeixen les ajudes regulades en l'Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana i foment dels canals adequats per a garantir la disponibilitat de productes ecològics de proximitat, convocatòria 2021. Annex II. Promoció de productes agroalimentaris de proximitat. [2021/11059]  
  
  
  
Vista l'Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana, i foment dels canals adequats per a garantir la disponibilitat de productes ecològics de proximitat (DOGV 8344, 23.07.2018).  
Vista la Resolució de 22 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, es procedeix a convocar per a l'exercici 2021 les ajudes a la promoció dels productes agroalimentaris de proximitat de la Comunitat Valenciana (DOGV 9052, 31.03.2021).  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat previst en l'apartat 4t de la base huitena de l'Annex II de l'Ordre 21/2018 esmentada, havent-se observat en tots els seus tràmits el procediment establit, i d'acord amb l'acta de la reunió d'aquest òrgan col·legiat reunit en data 7 d'octubre de 2021, resolc:  
  
  
Primer. Concessió de les ajudes  
1. Aprovar la concessió de les ajudes per als 6 expedients indicats en l'annex I adjunt a aquesta resolució, i pels imports i conceptes indicats en aquest. La suma de les ajudes concedides ascendeix a 24.958,58 ?. De conformitat amb el que s'estableix en el punt segon. 4 de la Resolució de 22 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, el sobrant d'aquesta línia de subvenció, que ascendeix a la quantitat de 25.041,42 ?, es destinarà a atendre una altra línia d'ajudes, en aquest cas la referent a les ajudes a la valorització dels productes de qualitat agroalimentària diferenciada, convocades en la mateixa Resolució de 22 de març de 2021.  
De conformitat amb la base sisena. 2 de l'ordre de bases, l'ajuda serà del 100 % dels costos subvencionables amb un màxim d'ajuda per projecte i beneficiari de 10.000 euros per al cas de mercats mensuals o amb una periodicitat inferior, 5.000 euros en el cas de mercats semestrals o amb una periodicitat superior al mes, i 2.500 euros en el cas de fires anuals.  
2. Denegar les ajudes als 3 expedients indicats en l'annex II adjunt a aquesta resolució, per les raons detallades en aquest.  
  
3. Aquestes ajudes tenen com a objecte fomentar la promoció dels productes agroalimentaris de proximitat de la Comunitat Valenciana realitzada a través de fires i mercats locals. Tot això de conformitat amb el que es disposa en l'annex II de l'esmentada Ordre 21/2018, de 9 de juliol.  
4. Aquestes ajudes són finançades amb càrrec a la partida pressupostària 12.02.02, programa 542.20, línia S1690000, «Promoció de la qualitat agroalimentària», de la Conselleria d'Agricultura, Desenvolupament Rural, Emergència Climàtica i Transició Ecològica, la dotació de la qual és de 405.000,00 ?. D'aquesta quantitat se'n destinen a les ajudes per a la promoció dels productes d'agroalimentaris de proximitat de la Comunitat valenciana 50.000 ?.  
5. Aquestes ajudes tenen caràcter de minimis d'acord amb el que s'estableix en el Reglament UE 1407/2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis  
6. La presentació de les corresponents sol·licituds de pagament i justificació de les activitats desenvolupades haurà de realitzar-se a tot tardar el 15 de desembre de 2021.  
7. Els beneficiaris de les ajudes hauran de complir les obligacions establides en l'Annex I de l'Ordre 21/2018, de 30 d'octubre, i en la resta de normativa d'aplicació.  
  
Segon. Recursos  
Contra aquesta resolució, que posa fi a la via administrativa, pot interposar-se potestativament, en el termini d'un mes, un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, o interposar-se, en el termini de dos mesos, directament un recurs contenciós administratiu davant el Tribunal Superior de Justícia de la Comunitat Valenciana, de conformitat amb el que s'estableix en els art. 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 8 de novembre de 2021.- El director general de Desenvolupament Rural: David Torres García.